Leopold II. (Belgicko)

Leopold II. (celým menom Léopold Louis-Philippe Marie Victor), (* 9. apríl 1835Michel Huberty, Alain Giraud, L'Allemagne dynastique, Tome I Hesse, Reuss, Saxe, 1976, p.508, Brusel, Belgicko – † 17. december 1909., Laeken) bol od 17. decembra 1865 do 17. decembra 1909 druhý kráľ Belgičanov zo sasko-cobursko-gothajskej dynastie a od 30. apríla 1885 do 15. novembra 1908 prvý konžský kráľ.

 Životopis 

 Pôvod 
Narodil sa ako druhý z troch synov prvého belgického kráľa Leopolda I. a jeho druhej manželky Lujzy Márie Orleánskej, jeho starší brat Louis-Philippe však zomrel ako ročné dieťa ešte pred Leopoldovým narodením.

 Vláda 
V roku 1865 nastúpil po smrti svojho otca na belgický trón. Bol známy svojou tvrdosťou a bezcitnosťou, najmä k svojmu najbližšiemu okoliu. Vládol štyridsať rokov a zanechal silné a bohaté Belgicko.

Bohatstvo pochádzalo najmä z afrického Konga, kolónie v strednej Afrike, ktoré dobyl svojou politickou obratnosťou bez vojenského zásahu. V roku 1885 sa tu stal vládcom a dlho to bolo jeho súkromné vlastníctvo. Bol jedným z najväčších vlastníkov kolónií. Finančne podporoval cestovateľa H. M. Stanleyho, ktorý pre neho Kongo objavil. V kolónii panovalo otrokárstvo a Leopold tu bezohľadne vykorisťoval hospodárstvo, ťažil kaučuk a slonovinu. Jeho majetok dosahoval tri milióny libier. Podľa časopisu History revue to zodpovedá čiastke jednej miliardy dnešných libier. Podľa rôznych prameňov bol Leopold jedným z najväčších masových vrahov v dejinách, lebo mal na svedomí smrť niekoľkých miliónov ľudíDavid Van Reybrouck, Congo, une histoire, Actes Sud, 2012Adam Hochschild, Les Fantômes du roi Léopold : Le terreur coloniale dans l'État du Congo, 1884-1908, éd. Tallandier, 2007

V 90. rokoch 19. storočia sa pokúšal prenajať si britskú kolóniu Sudán. V roku 1908 po zverejnení exploatácie Konga, ktoré urobil novinár a politik Edmund Dene Morel, vypukla aféra, ktorá viedla k tomu, že kontrolu nad teritóriom dovtedy známym ako Belgické Kongo, prebral štát. Belgickému štátu potom odkázal Leopold všetky svoje vlastnícke práva ku konžskej kolónii vo svojom závete.

 Posledné roky života 
12. decembra 1909, päť dní pred svojou smrťou, sa oženil so svojou dlhoročnou Blanche Zéliou Joséphine Delacroix (* 1883 –† 1948), s ktorou mal už synov Luciena (* 1906 – † 1984) a Philippa (* 1907 – † 1914), ktorých uznal za svojich.

Vzhľadom na to, že Leopold zomrel bez mužského potomka (syn Leopold zomrel ani nie desaťročný 22. januára 1869 na zápal pľúc potom čo spadol do rybníka), nastúpil po ňom na belgický trón mladší syn jeho brata Filipa Albert (Filip a jeho starší syn Baudouin zomreli ešte pred Leopoldom; Baudouin v 22 rokoch bezdetný). Ich potomkovia vládnu v Belgicku dodnes.

 Rodina 
22. augusta 1853 sa oženil s rakúskou arcivojvodkyňou Máriou-Henriettou Habsbursko-lotrinskou (* 1836 – † 1902), dcérou uhorského palatína Jozefa Antona Habsbursko-lotrinského a jeho tretej manželky Márie Doroty Württemberskej. Z manželstva sa narodili štyri deti:
 Lujza (* 18. február 1858 – † 1. marec 1924) ∞ 1875 Filip Sasko-cobursko-gothajský (* 1844 – † 1921)
 Leopold (* 12. jún 1859 – † 22. január 1869)
 Štefánia (* 21. máj 1864 – † 23. august 1945) ∞
 1/ 1881 rakúsky následník trónu Rudolf (* 1858 – † 1889), syn cisára Františka Jozefa I. a Alžbety Bavorskej
 2/ 1900 uhorský gróf Elemér Lónyay (* 18631946)
 Klementína (* 30. júl 1872 – † 8. marec 1955) ∞ 1910 Viktor Bonaparte (* 1862 – † 1926), (vnuk Jérôma Bonaparta, najmladšieho brata cisára Napoleona)

 Predkovia 

 Referencie 

 Literatúra 


 Iné projekty 

 Externé odkazy 
 Oficiálna stránka belgickej kráľovskej rodiny 

 Zdroj 

Kategória:Vládcovia Belgicka
Kategória:Sasko-cobursko-gothajská dynastia
Kategória:Osobnosti z Bruselu
Kategória:Katolícki panovníci
Kategória:Zločiny proti ľudskosti
Kategória:Dejiny Konžskej demokratickej republiky
Kategória:Rytieri Podväzkového rádu
Kategória:Držitelia Radu svätej Anny
Kategória:Nositelia Rádu zlatého rúna
Kategória:Rytieri Radu čiernej orlice
Kategória:Nositelia Radu holandského leva
Kategória:Rytieri Radu svätého Andreja
Kategória:Nositelia Radu svätého Alexandra Nevského
Kategória:Nositelia rakúskeho Rádu zlatého rúna
Kategória:Nositelia veľkokríža Radu čestnej légie
Kategória:Rytieri veľkokríža Rádu Kristovho
Kategória:Rytieri Rádu slona